Diari Oficial de la Generalitat Valenciana


Sumari del DOGV 4832, del 01-09-2004 (2004/8921)

ORDE de 24 d'agost de 2004, de la Conselleria de Sanitat, per la qual s'amplia el termini habilitat per a la sol·licitud d'ajudes per a la realització de treballs d'investigació en matèria de drogodependències i altres addiccions per a l'any 2004.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4832

Data del DOGV
:   01-09-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/8921


Data del document
:   24-08-2004

Organisme emissor
:   Conselleria de Sanitat

Tipus de document
:   Ordre

Anàlisi jurídica

 Descriptors 

:   * personal docent
    * professió sanitària
    * suport econòmic
    * universitat
    * societat sense fins de lucre
    * projecte d'investigació
    * toxicomania
    * servei social
    * ajuda pública

ORDE de 24 d'agost de 2004, de la Conselleria de Sanitat, per la qual s'amplia el termini habilitat per a la sol·licitud d'ajudes per a la realització de treballs d'investigació en matèria de drogodependències i altres addiccions per a l'any 2004. [2004/Q8921]
  
El Diari Oficial de la Generalitat Valenciana del passat 12 d'agost de 2004, publicava l'Orde de 28 de juliol de 2004, de la Conselleria de Sanitat, per la qual es convoquen ajudes per a la realització de treballs d'investigació en matèria de drogodependències i altres addiccions per a l'any 2004.
  
Atés que el termini de 15 dies habilitat per a la presentació de sol·licituds podria resultar escàs, donades les dates en què ens trobem i la documentació a presentar, s'estima convenient dur a terme una ampliació del termini inicialment establit a fi de facilitar la concurrència a la convocatòria del nombre més gran possible d'entitats.
  
Per això, en atenció de totes estes consideracions i fent ús de les atribucions concedides per l'article 35 de la Llei 5/1983, de la Generalitat Valenciana, de 30 de desembre, a proposta de la Direcció General d'Atenció a la Dependència.
  
ORDENE
  
Article únic
  
S'amplia fins al dia 15 de setembre del 2004 el termini de presentació de sol·licituds d'ajudes per a la realització de treballs d'investigació en matèria de drogodependències i altres addiccions per a l'any 2004, duta a terme mitjançant l'Orde d'esta Conselleria de Sanitat, de 28 de juliol de 2004. (DOGV núm. 4.818, de 12 d'agost de 2004).
  
DISPOSICIONS FINALS
  
Primera
  
La Direcció General d'Atenció a la Dependència queda autoritzada perquè, en l'àmbit de les seues competències, adopte les mesures necessàries per al desenvolupament i l'execució d'esta orde.
  
Segona
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
Tercera
  
Contra la present orde es pot interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació en el Diari Oficial de la Generalitat Valenciana. Potestativament, es pot interposar un recurs de reposició davant de la Conselleria de Sanitat en el termini d'un mes a partir de l'endemà de la citada publicació.
  
València, 24 d'agost de 2004
  
El conseller de Sanitat,